google/wiki40b huggingface dataset:
Μαλαισιανές γενικές εκλογές (2018)

Βουλευτικές εκλογές διεξήχθησαν στη Μαλαισία στις 9 Μαΐου 2018 για την εκλογή του 14ου Κοινοβουλίου της Μαλαισίας.  Εξελέγησαν  222 βουλευτές, προκειμένου να πληρωθούν οι ισάριθμες έδρες στην Dewan Rakyat (την Κάτω Βουλή του Κοινοβουλίου της Μαλαισίας) και 505 έδρες στις 12 από τις συνολικά 13 κρατιδιακές συνελεύσεις. Το 13ο Κοινοβούλιο διαλύθηκε από τον πρωθυπουργό Νατζίμπ Ραζάκ στις 7 Απριλίου 2018. 
Σε μία νίκη χωρίς προηγούμενο, ο συνασπισμός Pakatan Harapan (PH) , ο οποίος αποτελούσε την αντιπολίτευση πριν τις εκλογές, κέρδισε την πλειοψηφία στην Dewan Rakyat μαζί με το Κόμμα Κληρονομιάς της Σαμπάχ (WARISAN), με αμφότερα τα PH και WARISAN να συγκεντρώνουν συνολικά 121 έδρες. Οι εκλογές ήταν ιστορικές, καθώς για πρώτη φορά έγινε αλλαγή καθεστώτος στα μαλαισιανά χρονικά, καθώς ο μέχρι πρότινος κυβερνών συνασπισμός Barisan Nasional (BN), ο οποίος κυβερνούσε αδιάλειπτα τη χώρα από την ανεξαρτησία της το 1957, καταψηφίστηκε και απώλεσε την εξουσία. Ο ηγέτης του PH, Μαχαθίρ Μοχάμαντ, ορκίστηκε πρωθυπουργός στις 10 Μαΐου και σε ηλικία 93 ετών έγινε ο γηραιότερος αρχηγός κυβέρνησης.
 Το BN, με αρχηγό τον Νατζίμπ έμεινε στις 79 έδρες και έγινε η νέα ομοσπονδιακή αντιπολίτευση, μαζί με το Gagasan Sejahtera (GS), το οποίο κατέλαβε 18 έδρες. Μία έδρα κέρδισε η Ενωμένη Συμμαχία του Σαμπάχ (USA) και εξελέγησαν επίσης 3 ανεξάρτητοι.
Στις ταυτόχρονες κρατιδιακές εκλογές για 12 νομοθετικές συνελεύσεις το, PH διατήρησε τα κρατίδια Πενάνγκ και Σελανγκόρ, ενώ πήρε τα Κέντα, Περάκ, Νεγκερί Σεμπιλάν, Μαλάκκα και Τζόχορ από το BN. Το WARISAN πήρε το κρατίδιο Σαμπάχ από το  BN, το οποίο διατήρησε μόνο δύο κρατίδια - το Περλίς και το Παχάνγκ. Το GS διατήρησε το Κελαντάν και κέρδισε το Τερενγκάνου, τα οποία ήλεγχε μέχρι πρότινος το BN. Καθώς το κρατίδιο διεξάγει τις εκλογές του αυτόνομα, δεν διενεργήθηκαν κρατιδιακές εκλογές στο Σαραγουάκ.
Έπειτα από τις εκλογές, ο πρωθυπουργός Μαχαθίρ εξασφάλισε βασιλική αμνηστία για τον φυλακισμένο αρχηγό του PH , Ανουάρ Ιμπραχίμ. Στο μεταξύ, ο Νατζίμπ παραιτήθηκε από την ηγεσία του BN στις 12 Μαΐου και τον διαδέχθηκε ως αρχηγός της αντιπολίτευσης ο Αχμάντ Ζαχίντ Χαμιντί.

Εκλογικό σύστημα

Οι εκλογές διεξάγονται σε δύο επίπεδα: ομοσπονδιακό και κρατιδιακό. Στις ομοσπονδιακές εκλογές εκλέγονται τα μέλη της Dewan Rakyat, της Κάτω Βουλής, ενώ στις κρατιδιακές εκλογές αναδεικνύονται τα μέλη των συνελεύσεων στα 13 κρατίδια της Μαλαισίας. Ο πρωθυπουργός της χώρας και οι επικεφαλής υπουργοί των κρατιδίων εκλέγονται έμμεσα.
Η Dewan Rakyat αποτελείται από 222 μέλη που εκλέγονται για πενταετή θητεία. Οι έδρες αυτές κατανέμονται μεταξύ των 13 κρατιδίων αναλογικά με τον πληθυσμό που ψηφίζει. Τα μέλη εκλέγονται σε μονοεδρικές περιφέρειες, από τις οποίες η καθεμιά εκλέγει έναν αντιπρόσωπο στην Κάτω Βουλή με το πλειοψηφικό σύστημα. Αν ένα κόμμα αποκτά την πλειοψηφία των εδρών, τότε αποκτά το δικαίωμα να σχηματίσει κυβέρνηση, με τον αρχηγό του στην πρωθυπουργία. Εάν κανένα κόμμα δεν καταφέρει να συγκεντρώσει την απαιτούμενη πλειοψηφία, τότε σχηματίζεται κυβέρνηση μειοψηφίας ή κυβέρνηση συνασπισμού. Η ψηφοφορία δεν είναι υποχρεωτική. Η ηλικία ψήφου είναι άνω των 21.
Όσβαλντ Σεμερένι

Σπουδές και ενασχόληση

Ο Όσβαλντ Σεμερένι σπούδασε αρχαία ελληνική γλώσσα και φιλολογία στο πανεπιστήμιο της Βουδαπέστης και ειδικεύτηκε στη συγκριτική γλωσσολογία στα πανεπιστήμια της Χαϊδελβέργης και του Βερολίνου. Το 1942 διορίστηκε λέκτωρ τής Αρχαίας Ελληνικής στο πανεπιστήμιο της Βουδαπέστης, όπου το 1944 υπέβαλε διατριβή για υφηγεσία με αντικείμενο τις Βαλτοσλαβικές γλώσσες και το 1947 διορίστηκε καθηγητής Ινδοευρωπαϊκής γλωσσολογίας.
Εντούτοις, έναν χρόνο αργότερα, μετά την εγκαθίδρυση του κομμουνιστικού καθεστώτος στην Ουγγαρία, αναγκάστηκε να καταφύγει με τη σύζυγο και τον πέντε ετών γιο του στην Ιταλία, από όπου στη συνέχεια εξασφάλισε τη δυνατότητα επιστροφής στο Λονδίνο. Εκεί χρειάστηκε να υπερνικήσει πολλές δυσκολίες, κυρίως οικονομικές, ώσπου τελικά το 1960 διορίστηκε στην έδρα τής συγκριτικής γλωσσολογίας στο University College του Λονδίνου. Αργότερα υπηρέτησε επίσης ως επισκέπτης καθηγητής τής ινδοευρωπαϊκής και της γενικής γλωσσολογίας στο πανεπιστήμιο του Φράιμπουργκ, καθώς και στο πανεπιστήμιο της Βουδαπέστης, το οποίο του απένειμε τον τίτλο τού ομότιμου καθηγητή.
Κάτω Θεοδωράκι Κιλκίς

Γεωγραφία - Ιστορία

Το Κάτω Θεοδωράκι βρίσκεται στα όρια του νομού με το νομό Σερρών, νοτιοδυτικά της λίμνης Κερκίνης και στις νοτιοδυτικές πλαγιές του όρους Δύσωρον (μέρος των Κρουσσίων Ορέων). Το χωριό απέχει 23,5 χλμ. ΒΑ. της πόλης του Κιλκίς και 74,5 χλμ. Β. της Θεσσαλονίκης και το διαρρέει ο Γαλλικός ποταμός. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 104 οικογένειες προσφύγων από τον Πόντο. Η εκκλησία της Αγίας Τριάδος έχει κηρυχθεί από το 1983 ως ιστορικό διατηρητέο μνημείο επειδή "είναι από τις παλαιότερες τρίκλιτες βασιλικές της όψιμης τουρκοκρατίας του Nομού Kιλκίς με ωραίο ξυλόγλυπτο τέμπλο και ενδιαφέρουσες εικόνες". Από το Κάτω Θεοδωράκι καταγόταν ο ζωγράφος και λογοτέχνης Κώστας Λαχάς (πραγματικό όνομα: Κώστας Λαχανίδης, Μάιος 1936 - 9 Δεκεμβρίου 2014) και ο επιχειρηματίας Βασίλης Χειμωνίδης (20 Δεκεμβρίου 1933 - 2008).

Διοικητικά

Ως οικισμός αναφέρεται το 1919 στο ΦΕΚ 48Α-05/03/1919 να ορίζεται έδρα της ομώνυμης κοινότητας που τότε ανήκε στο νομό Θεσσαλονίκης. Το 1934 αποσπάστηκε στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Άνω Θεοδωράκι αποτελούν την τοπική κοινότητα Κάτω Θεοδωρακίου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 150  κατοίκους, ενώ ως οικισμός 97.
Το Δράμα μιας Γυναίκας

Πλοκή

Η Κίττι Φόιλ (Τζίντζερ Ρότζερς) εργάζεται ως γραμματέας του γόνου της καλής κοινωνίας Γουίνγορντ Στάτφορντ (Ντένις Μόργκαν), όταν εκείνος αναλαμβάνει τη διεύθυνση ενός περιοδικού ποικίλης ύλης κατά την περίοδο της οικονομικής κρίσης του 30. Η Κίττι και ο Γουίν ερωτεύονται κι εκείνη περιμένει να της κάνει πρόταση γάμου. Όταν το περιοδικό του Γουίν αποτυγχάνει, η Κίττι αφήνει τη Φιλαδέλφεια και πηγαίνει στη Νέα Υόρκη, όπου εργάζεται σε ένα μαγαζί με καλλυντικά. Στη Νέα Υόρκη γνωρίζεται με τον γιατρό Μαρκ Άιζεν (Τζέιμς Κρεγκ) που την ερωτεύεται, αλλά η Κίττι δεν καταφέρνει να ξεχάσει τον Γουίν. Ο Γουίν εμφανίζεται ξανά στη ζωή της Κίττι και της ζητάει να τον παντρευτεί, εκείνη είναι διστακτική γνωρίζοντας τις κοινωνικές διαφορές που τους χωρίζουν, αλλά δέχεται. Οι δυο τους παντρεύονται στη Νέα Υόρκη και επιστρέφουν στη Φιλαδέλφεια ώστε ο Γουίν να παρουσιάσει την Κίττι στην οικογένειά του. Οι συγγενείς του Γουίν δεν υποδέχονται με θέρμη την Κίττι και προσπαθούν να την αλλάξουν. Τότε η Κίττι χωρίζει τον Γουίν και επιστρέφει στη Νέα Υόρκη, όπου ανακαλύπτει ότι είναι έγκυος.

Πληροφορίες παραγωγής

Ταινία βασισμένη στο ομώνυμο μυθιστόρημα του Κρίστοφερ Μόρλεϊ, το οποίο διασκεύασε για τη μεγάλη οθόνη ο θρυλικός Ντάλτον Τράμπο και σκηνοθέτησε ο Σαμ Γουντ, με πρωταγωνίστρια την Τζίντερ Ρότζερς. Η ταινία σηματοδότησε την καλλιτεχνική στροφή της Ρότζερς από τον χώρο των μιούζικαλ, που την είχαν κάνει διάσημη κατά τη δεκαετία του '30. Η υπόθεση της ταινίας χαρακτηρίστηκε ριζοσπαστική για την περίοδο που γυρίστηκε, καθώς πραγματευόταν έντονη σεξουαλικότητα, εγκυμοσύνη εκτός γάμου και έκτρωση, θέματα που σήμερα θεωρούνται πλέον ξεπερασμένα. Ο ρόλος της Κίττι Φόιλ, δόθηκε πρώτα στην Κάθριν Χέπμπορν, αντίπαλο της Ρότζερς στην εταιρία R.K.O., σε μια περίοδο που η ηθοποιός θεωρούταν δηλητήριο των ταμείων. Η Χέπμπορν που προετοίμαζε όμως εκείνη την περίοδο την ταινία Κοινωνικά σκάνδαλα (The Philadelphia Story, 1940) την απέρριψε. Η Ρότζερς που ήταν η δέυτερη επιλογή για το ρόλο, ήταν διστακτική στο να τον αναλάβει φοβούμενη την αντιδράση που επρόκειτο να προκαλέσει η έντονη σεξουαλικότητα της κεντρικής ηρωίδας. Η Ρότζερς δέχτηκε το ρόλο αφότου διάβασε το σενάριο του Ντάλτον Τράμπο, που παρουσίαζε τα θέματα που μπορούσαν να προκαλέσουν αντιδράσεις με έξυπνο τρόπο. Η ταινία αποτέλεσε την μεγαλύτερη επιτυχία της R.K.O. για το 1940 κάνοντας εισπράξεις 869.000 δολαρίων και τα φορέματα της Ρότζερς στην ταινία δημιούργησαν μόδα.
.sr

.sr είναι ο top-level domain κωδικός για το Σουρινάμ στο Διαδίκτυο. To top-level domain χορηγείται από τον Telesur, ο οποίος είναι ο τοπικός οργανισμός τηλεποικοινωνιών.
Δείτε επίσης: Κατάλογος top-level domains.
Σωτήρης Γιαννάκης

Βιογραφικά στοιχεία

Ο Σωτήρης Γιαννάκης γεννήθηκε στο Μπέλλα-Πάις το 1932. Ομιλούσε, πέρα από την ελληνική, την αγγλική γλώσσα. Ήταν συνδικαλιστής της Παναγροτικής Ένωσης Κύπρου.
Απεβίωσε το 2004.

Πολιτική διαδρομή

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λάρνακας με το Πατριωτικό Μέτωπο για την περίοδο 1960-1970. Μετά τη διάλυση του Πατριωτικού Μετώπου το 1969 εντάχθηκε στην κοινοβουλευτική ομάδα του Ενιαίου Κόμματος.
Έντι Οτζέντα

Βιογραφία

Ο Οτζέντα γεννήθηκε στη Νέα Υόρκη στις 5 Αυγούστου 1955.
Στις αρχές της δεκαετίας του '70, ηχογράφησε δύο σινγκλ με το ροκ συγκρότημα SPX, πριν γίνει μέλος των Twisted Sister το 1975. Μαζί τους κυκλοφόρησε το άλμπουμ "Under the Blade" το 1982, ακολουθούμενο από τέσσερις ακόμη δίσκους μέχρι το 1987, με πιο επιτυχημένο το τριπλά πλατινένιο "Stay Hungry" του 1984.
Το 1986, ο Οτζέντα συμμετείχε στο φιλανθρωπικού τύπου πρότζεκτ Hear 'n Aid του Ρόνι Τζέιμς Ντίο, σκοπός του οποίου ήταν η συγκέντρωση χρημάτων για την καταπολέμηση της πείνας στην Αφρική. Το πρότζεκτ, συγκέντρωσε περισσότερα από ένα εκατομμύριο δολάρια σε διάστημα ενός χρόνου.
Οι Twisted Sister διαλύθηκαν το 1987 και ο Οτζέντα σχημάτισε τους Scarecrow δύο χρόνια αργότερα, μαζί με το ντράμερ Τζιμ Χάρις, τον τραγουδιστή Τζον Μπλέιζ και τον μπασίστα Ρίκι Πάνζικα. Τον Σεπτέμβριο του ίδιου έτους έδωσαν την πρώτη τους συναυλία στο κλαμπ "Sundance" του Λονγκ Άιλαντ. Στις αρχές της δεκαετίας του '90, ο Οτζέντα αποχώρησε από τους Scarecrow, αφήνοντας ως μοναδικό κιθαρίστα του σχήματος τον Τζίμι Κουίν.
Στη νέα χιλιετία, οι Twisted Sister επανενώθηκαν, ηχογραφώντας μία νέα έκδοση του "Stay Hungry" με τίτλο "Still Hungry" και ένα χριστουγεννιάτικο άλμπουμ με τίτλο "A Twisted Christmas", ενώ παράλληλα περιόδευσαν σε όλο τον κόσμο παίζοντας σε μεγάλα φεστιβάλ.
Το 2005, ο Οτζέντα κυκλοφόρησε τον πρώτο του προσωπικό δίσκο με τίτλο "Axes To Axes", με την συμμετοχή των Ντι Σνάιντερ, Ρόνι Τζέιμς Ντίο και Ρούντι Σάρζο.
Τζον Μακάρθι

Έργο

Ο Μακάρθι υπερασπίστηκε τη μαθηματική λογική ως ερευνητική οδό και μέσον για την επίτευξη των στόχων της τεχνητής νοημοσύνης. Το 1958 περιέγραψε το Advice Taker, ένα προηγμένο για την εποχή λογισμικό για την απάντηση ερωτήσεων και προγραμματισμό λογικής. Βασισμένη στον λογισμό λ, η Lisp έγινε γρήγορα η πλέον σημαντική γλώσσα προγραμματισμού για την τεχνητή νοημοσύνη μετά τη δημοσίευσή της το 1960. Ο Μακάρθι υποκίνησε την έναρξη του Project MAC στο MIT, αλλά άφησε το MIT το 1962 για το Πανεπιστήμιο του Στάνφορντ, όπου βοήθησε να ιδρυθεί το εργαστήριο Τεχνητής Νοημοσύνης του Στάνφορντ.
Το 1961 ήταν ο πρώτος που πρότεινε δημόσια (σε μια ομιλία που έδωσε για να γιορτάσει τα εκατό χρόνια του MIT) ότι η τεχνολογία πολυχρηστικής πολυδιεργασίας στα υπολογιστικά συστήματα («χρονομερισμός»), μπορεί στο μέλλον να χρησιμοποιηθεί για πώληση υπολογιστικής ισχύος μέσω δικτύων χρήσης κοινής ωφέλειας (όπως συμβαίνει με την ύδρευση ή την ηλεκτρική ενέργεια). Η ιδέα αυτή ήταν πολύ δημοφιλής προς το τέλος της δεκαετίας του '60, αλλά εξασθένησε μέχρι τα μέσα της δεκαετίας του '70 καθώς έγινε σαφές ότι το υλικό, το λογισμικό και οι υφιστάμενες τεχνολογίες τηλεπικοινωνιών δεν ήταν ακόμη έτοιμες. Εντούτοις, από το 2000, η ιδέα έχει έρθει ξανά στην επιφάνεια με νέες μορφές και στηριγμένη στο Διαδίκτυο (υπολογιστικό πλέγμα).

Βιογραφικά στοιχεία

Ο Μακάρθι έλαβε το πτυχίο του στα μαθηματικά από το Ινστιτούτο Τεχνολογίας της Καλιφόρνια το 1948 και το διδακτορικό του στα μαθηματικά από το Πρίνστον το 1951. Μετά από βραχυπρόθεσμους διορισμούς σε Πρίνστον, Στάνφορντ, Ντάρτμουθ, και MIT, έγινε πλήρης καθηγητής στο Στάνφορντ το 1962, όπου παρέμεινε μέχρι την αποχώρησή του στο τέλος του 2000. Είναι τώρα ομότιμος καθηγητής.
Ο Τζον Μακάρθι σχολιάζει συχνά τις παγκόσμιες υποθέσεις στα φόρουμ του USENET. Ορισμένες ιδέες του, οι οποίες «στοχεύουν να δείξουν ότι η ανθρώπινη υλική πρόοδος είναι επιθυμητή και βιώσιμη», είναι διαθέσιμες στο Διαδίκτυο.
Χριστόφορος Ζήκας

Βιογραφικό

Γεννήθηκε στη Σιταριά Ιωαννίνων. Μεγάλωσε στα Ιωάννινα και από τις πρώτες τάξεις του γυμνάσιου ακολούθησε άλλους συμπατριώτες του και ήρθε στην Αθήνα. Φοίτησε στη δραματική σχολή του Πέλου Κατσελη με δάσκαλο το Μάνο Κατράκη και στην Ανωτέρα Σχολή Κινηματογράφου του Λυκούργου Σταυρακου. 
Ήταν σπουδαστής της δραματικής σχολής όταν πρωτοεμφανίστηκε στο θίασο της περιηγητικής λέσχης με διευθυντή και σκηνοθέτη τον Πέλο Κατσέλη, που ανέβασε το θεατρικό έργο του Νότη Περγιάλη το «Μεσολόγγι».
Έπαιξε σε πολλές ταινίες του ελληνικού κινηματογράφου ενώ έγραψε και το σενάριο για κάποιες από αυτές.
Ξεριάς Άργους

Ο Ξεριάς είναι χείμαρρος στην Αργολίδα στην Ελλάδα. Το αρχαίο του όνομα ήταν Χάραδρος, , η οποία χρησιμοποιείται ακόμα, αν και η Δημοτική ονομασία είναι η πιο συχνή και χρησιμοποιείται σε σύγχρονους χάρτες. Δεν πρέπει να συγχέεται με το Χάραδρο στην Αχαΐα, ούτε πρέπει να συγχέεται με τη Ξηριά στη Θεσσαλία, ούτε με τον Ξηριά Ποτάμι που ρέει μέσα από την Κόρινθο (επίσης γνωστός ως Λευκών). Κάτω από το αρχαίο του όνομα, περιγράφεται στην Περιγραφή της Ελλάδας του Παυσανία(2.25.2).

Γεωλογία και υδρολογία

Το Ξεριά ανεβαίνει στον μασίφ του Πάρνωνα στο όρος Χτενιάς στην Αρκαδία και ρέει ανατολικά προς το Άργος, όπου σχηματίζει το βόρειο όριο της πόλης, και στη συνέχεια στρέφεται νότια και μετά ανατολικά. Είναι γενικά ξηρός το καλοκαίρι, αν και οι πλημμύρες μπορούν να αυξήσουν τη στάθμη του νερού του. Συναντά τον Ίναχο ανατολικά της πόλης, από όπου ο Ίναχος εκβάλλει στον Αργολικό Κόλπο στη Νέα Κίο, αλλά ξαναλλάζει πορεία και φτάνει στο χωριό Αγία Τριάδα.
Κορράδος Γ΄ της Καρινθίας

Βιογραφία

Ήταν γιος του Χέτσελιν Α΄ κόμη του Τσύλπιχγκαου και μίας των Σαλίων, μάλλον κόρης του Κορράδου Α΄ δούκα της Καρινθίας.
Αδελφός του ήταν ο Ερρίκος Α΄ παλατινός κόμης της Λοθαριγγίας. Το 1055 προσχώρησε στην εξέγερση του γιου του εξαδέλφου του Λιούντολφ, τού Κορράδου Α΄ δούκα της Βαυαρίας και του Γουέλφου (των Παλαιών Γουέλφων) δούκα της Καρινθίας & μαργράβου της Βερόνας εναντίον του Ερρίκου Γ΄ των Σαλίων της Γερμανίας. Παρ' όλα αυτά, όταν το 1056 απεβίωσε ο βασιλιάς, η χήρα του Αγνή των Πουατιέ τον συγχώρεσε και του έδωσε τις κτήσεις του Γουέλφου.
Μάλλον δεν μετέβη ποτέ στην Καρινθία & τη Βερόνα. Πέντε έτη μετά απεβίωσε και τον διαδέχθηκε ο Μπέρτολτ Β΄ των Τσέρινγκεν ως δούκας της Καρινθίας & μάργραβος της Βερόνας.
Ομοσπονδία Ράγκμπι Λιγκ Νέας Ζηλανδίας

Ιστορία

Τον Απρίλιο του 1910, δημιουργήθηκε η Ομοσπονδία Ράγκμπι Λιγκ Νέας Ζηλανδίας με σκοπό τη διαχείριση του νέου αθλήματος στη Νέα Ζηλανδία, "με την ευλογία της Βόρειας Ομοσπονδίας Ράγκμπι, με την προϋπόθεση ότι η Επαρχία Ώκλαντ δεν θα έχει τη διοίκηση ολόκληρου του παιχνιδιού στη Νέα Ζηλανδία".
Θεωρία κοινωνικής σύγκρουσης

Χρησιμότητα των κοινωνικών συγκρούσεων

Αν και πολλές από τις κοινωνικές διευθετήσεις δεν δικαιολογούνται, τα μέλη της κοινωνίας εξαναγκάζονται να πιστεύουν στην ψευδαίσθηση της κοινωνικής ενότητας.
Σύμφωνα με το Simmel, οι κοινωνικές συγκρούσεις αποτελούν από μόνες τους έναν τρόπο ενοποίησης της κοινωνίας. Από τη στιγμή που δύο άτομα έρχονται σε σύγκρουση, αυτομάτως σημαίνει πως κοινωνικοποιούνται. Αν και η σχέση τους είναι σχέση εναντίωσης, παραμένει σχέση. Η σύγκρουση αποτελεί μία από τις πιο βασικές σχέσεις στις ανθρώπινες κοινωνίες. Βασικό στοιχείο προς απόδειξη της παρατήρησης αυτής, φέρει το γεγονός ότι δε μπορεί ένα άτομο να έρθει σε σύγκρουση μόνο του. Μέσω της σύγκρουσης, η κοινωνία ενοποιείται από δύο τουλάχιστον αντίρροπες απόψεις, ή συμφέροντα, σε ένα, έστω και αν αυτό έχει επιβληθεί  με δυναμικά μέσα από την πιο δυνατή παράταξη, καθώς είναι δυνατή ακόμη και η σύνθεση των αντιμαχόμενων στοιχείων. Για το λόγο αυτό, πιστεύει ο Simmel, η κοινωνία χρειάζεται τις κοινωνικές συγκρούσεις ώστε να εξελιχθεί αλλά και να σταθεροποιηθεί.

Πηγές συγκρούσεων

Ενώ ο Καρλ Μαρξ θεωρούσε ότι  η σύγκρουση  επικεντρώνεται στην πάλη των τάξεων, οι θεωρητικοί της κοινωνικής σύγκρουσης θεωρούν ότι είναι αποτέλεσμα της ανεπάρκειας των πηγών. Η δύναμη των ισχυρών, είναι αυτή που επιβάλλεται στους υπολοίπους και καθορίζει τα πρότυπα συμπεριφοράς του ευρύτερου πλήθους. Η κοινωνική ομάδα που κατέχει τη δύναμη ορίζει και επιβάλλει τους δικούς της κανόνες προς όφελος των συμφερόντων της. Εντούτοις, οι συγκρούσεις που δημιουργούνται δεν προσλαμβάνουν τόσο μεγάλες διαστάσεις, ώστε να επιφέρουν τη διάλυση της κοινωνίας. Μάλιστα, σύμφωνα με το Λούις Κόζερ, η σύγκρουση προστατεύει την κοινωνία από τη στασιμότητα.
Όλοι υπακούν στους κανόνες που θέτει η ισχυρότερη ομάδα. Συχνά μάλιστα διενεργούνται διασταυρούμενες συγκρούσεις από πιο αδύναμες ομάδες που έχουν έναν κοινό ισχυρό αντίπαλο, δεν αποκλείεται όμως να είναι αντίπαλες και μεταξύ τους και να βρίσκονται απλώς σε μια προσωρινή συμμαχία. Η ισχυρότερη ‘ομάδα’ σε όλες τις κοινωνίες ανεξαιρέτως, το κράτος, λειτουργεί ως μηχανισμός καταπίεσης αφού κανείς δεν μπορεί να τεθεί εναντίον του, τουλάχιστον όχι νόμιμα, εφόσον και τους νόμους τους καθορίζει το ίδιο κράτος για την προστασία του. Ακόμα και οι νόμοι αποτελούν μια προσπάθεια του κράτους να διατηρήσουν την εξουσία τους.
Ο Μαξ Βέμπερ επεξεργάζεται τη θεωρία των συγκρούσεων με οικονομικούς όρους. Η οικονομία είναι αυτή που δημιουργεί τις κοινωνικές τάξεις, και αυτές μάχονται η μία την άλλη για τον έλεγχο της οικονομίας, επομένως η κοινωνική τάξη τάξη του καθενός ορίζεται εν μέρει μέσω της οικονομικής του κατάστασης.

Αξιολόγηση της θεωρίας

Ενώ η θεωρία της κοινωνικής σύγκρουσης δημιουργήθηκε ως απάντηση στον Φονξιοναλισμό, εντούτοις μάλλον τον συμπληρώνει. Η προσέγγιση των συγκρούσεων αποτυγχάνει να εξηγήσει ορισμένες πτυχές της συναίνεσης, της ενσωμάτωσης και της σταθερότητας. Ωστόσο, προσφέρει εύστοχες ερμηνείες για την ιστορία και την κοινωνικη αλλαγή.
Αγωγή στην εκπαίδευση

Ένας σύντομος ορισμός για τον όρο αγωγή γενικά είναι η σκόπιμη ενέργεια των ενήλικων προς τα αναπτυσσόμενα άτομα για ν' αναπτύξουν τη σωματική, πνευματική, κοινωνική, ηθική και αισθητική όψη της προσωπικότητάς τους και να τα βοηθήσει να αυτοπραγματωθούν και να ενταχθούν αρμονικά στο φυσικό και ανθρώπινο περιβάλλον όπου ζουν.

Ετυμολογία

Ο όρος αγωγή προέρχεται από το ρήμα άγω. Στα λατινικά συναντιέται ως ago, στα σανσκριτικά ως Ajati («οδηγεί»), στα γαλλικά Agir, στα αγγλικά act κ.ά.

Βιωματική προσέγγιση

Ο καθένας συναντά καθημερινά πολλά προβλήματα αγωγής στην οικογένεια, στο σχολείο, στις διάφορες ομάδες. Το έργο λοιπόν της αγωγής είναι σίγουρα καθημερινό. Όλοι σε κάποια ηλικία δέχονται από τους γονείς, τους δασκάλους, τους καθηγητές, επιδράσεις. Όλοι σε κάποια ωριμότερη ηλικία συμμετέχουν με υπευθυνότητα στην αγωγή των νεότερων, γνωρίζοντας τα μέσα αγωγής, τις συνέπειές της και τα αποτελέσματά της. Ο άνθρωπος χρειάζεται μια εκπαίδευση και μια πολύπλευρη και διαρκή βοήθεια. Όταν αυτά δεν προσφέρονται, δημιουργούν στο παιδί δυσμενή συμπτώματα.

Ιστορική αναδρομή στην αρχαία Ελλάδα

Ο Όμηρος, σύμφωνα με τον Πλάτωνα, θεωρείτο ως ο Παιδαγωγός της Ελλάδας. Με τα έπη του καλλιέργησε πολλές μορφές αγωγής.
Η σπαρτιατική αγωγή στόχευε στη δημιουργία ανθρώπων ικανών να υπερασπιστούν με γενναιότητα το έδαφος της πατρίδας.
Για τους σοφιστές, η αγωγή δίνει τα πάντα εκτός από την αθανασία. Με τη ρητορική, έχουν ως σκοπό όχι την εύρεση της αλήθειας, αλλά την απόδειξη μιας άποψης ως σωστή.
Ο Σωκράτης αντικαθιστά την αυταρχική αγωγή και διδασκαλία με τη συνεργασία μεταξύ δασκάλου και μαθητή. Η παιδεία κατ' αυτόν στηρίζεται στη γνώση και την αρετή: η γνώση νοείται ως συνειδητοποίηση των ορίων του γνωστού και αγνώστου χώρου, ενώ η αρετή ως η προτίμηση να αδικείσαι μάλλον παρά να αδικείς.
Ο Πλάτων συγκαταλέγεται στις φυσιογνωμίες εκείνες που σημαδεύουν ολόκληρη τη πνευματική πορεία της ανθρωπότητας. Ο χαρακτήρας της Πλατωνικής αγωγής πρόσκειται περισσότερο στο πολιτειακό ιδεώδες. Οι άνθρωποι πρέπει να διαπαιδαγωγηθούν, έτσι ώστε να βρίσκουν την ευτυχία τους στην ευτυχία του οργανωμένου κοινωνικού συνόλου.
Κατά τον Αριστοτέλη, το έργο της αγωγής είναι να παρέχει στους μαθητές τις απαραίτητες πρακτικές γνώσεις για τη ζωή και όχι εκείνες που να κάνουν τον εκπαιδευόμενο «βάναυσο».
Κινέζικο νεροκάστανο

Γεύση

Τα ωμά νεροκάστανα είναι ελαφρώς γλυκά και πολύ τραγανά. Βραστό έχει ελαφρώς τραγανή υφή και η γεύση του είναι πολύ ήπια και μοιάζει με αυτή του καρυδιού. Η γεύση του εξουδετερώνεται εύκολα από άλλα μπαχαρικά και σάλτσες με τις οποίες το νεροκάστανο σερβίρεται ή βράζεται μαζί. Τα κινέζικα νεροκάστανα συνήθως συνοδεύονται με βλαστούς μπαμπού, κόλιανδρο, πιπερόριζα, σησαμέλαιο, και μπιζέλια. Χρησιμοποιείται κυρίως σε πιάτα με ζυμαρικά ή ρύζι.
Πιερ-Αμπρουάζ Μπος

Καριέρα

Γεννήθηκε στη Νάντη της Γαλλίας στις 11 Μαΐου 1992. 
Κέρδισε το χάλκινο μετάλλιο στα 800 μέτρα στο Ευρωπαϊκό Πρωτάθλημα Στίβου 2012 στο Ελσίνκι.
Στις 8 Αυγούστου 2017 κέρδισε το αγώνισμα των 800 μέτρων στο Παγκόσμιο Πρωτάθλημα Στίβου 2017 στο Λονδίνο, με επίδοση 1:44.67.
Στο Ευρωπαϊκό Πρωτάθλημα Στίβου 2018 στο Βερολίνο κατέκτησε το χάλκινο μετάλλιο, πίσω από τον Άνταμ Κζοτ και τον Αντρέας Κράμερ.
1694 Κάιζερ

Φυσικά χαρακτηριστικά

Η μέση διάμετρος του Κάιζερ εκτιμάται σε 17 περίπου χιλιόμετρα. O φασματικός τύπος του είναι GC. Ο Κάιζερ περιστρέφεται γύρω από τον εαυτό του μία φορά κάθε 10 ως 16 ώρες περίπου.
Άγιος Μαρτίνος (Ολλανδία)

Διακυβέρνηση

Το Σύνταγμα του Αγίου Μαρτίνου ψηφίστηκε από το νησιωτικό συμβούλιο στις 21 Ιουλίου 2010. Ακολούθησε η διεξαγωγή των γενικών εκλογών, στις 17 Σεπτεμβρίου 2010, καθώς ο αριθμός των εδρών αυξήθηκε από 11 σε 15. Έπειτα από τις εκλογές σχηματίστηκε κυβέρνηση συνασπισμού από το Δημοκρατικό Κόμμα και το κόμμα Ενωμένος Λαός. Το νεοεκλεγέν νησιωτικό συμβούλιο έγινε βουλή (Estates of Sint Maarten) στις 10 Οκτωβρίου, οπότε τέθηκε σε ισχύ το Σύνταγμα.
Ο Γιουτζίν Χόλιντεϊ (Eugene Holiday) διορίστηκε ο πρώτος Κυβερνήτης του Αγίου Μαρτίνου από το υπουργικό συμβούλιο του Βασιλείου των Κάτω Χωρών. Ανέλαβε καθήκοντα επίσης στις 10 Οκτωβρίου 2010. Πρωθυπουργός ανέλαβε την ίδια ημέρα η Σάρα Γουέσκοτ-Γουίλιαμς.
Εμμανουήλ Καντιώτης

Βιογραφία

Ξεκίνησε ως ψάλτης της μητροπόλεως Παροναξίας, και αργότερα μεταπήδησε στο θέατρο (1891). Διαδραμάτισε πολλούς ρόλους, κυρίως κωμικούς.
Τα τέκνα του, Ολυμπία Καντιώτη - Ριτσιάρδη και Μίμης Καντιώτης, ανήλθαν στη θεατρική σκηνή από παιδική ηλικία και έμειναν γνωστά ως τα "Καντιωτάκια" που αργότερα αποτέλεσαν πολύτιμα στελέχη της ελληνικής λυρικής σκηνής όπου και διάπρεψαν.
Σπυρίδων Προσαλέντης

Βιογραφικά στοιχεία

Γεννήθηκε το 1830 και ήταν γιος του ζωγράφου και γλύπτη Παύλου Προσαλέντη. Η πρώτη του επαφή με τη ζωγραφική ήταν στην καλλιτεχνική σχολή του πατέρα του ενώ αργότερα σπούδασε στην Accademia di Belle Arti της Βενετίας από την οποία αποφοίτησε λαμβάνοντας τη διάκριση του πρώτου βραβείου. Παρά την ολοκλήρωση των σπουδών του παρέμεινε για αρκετά χρόνια στη Βενετία προτού επιστρέψει στην Κέρκυρα. Το 1865 διορίστηκε καθηγητής ελαιογραφίας στο Σχολείον των Τεχνών της Αθήνας όμως το επόμενο έτος αποχώρησε από τη θέση και επέστρεψε στη Βενετία όπου συμμετέχοντας στη Διεθνή Έκθεση της Βενετίας κατάφερε να αποσπάσει βραβείο. Το 1870 μετά από προτροπή του βασιλιά Γεωργίου Α' επέστρεψε στην Αθήνα αναλαμβάνοντας τη διακόσμηση του παρεκκλησίου των Ανακτόρων. Το 1876 με αφορμή την θέσπιση δεύτερης έδρας ζωγραφικής στο Σχολείο των Τεχνών επανήλθε στο διδακτικό προσωπικό της σχολής κρατώντας τη θέση του μέχρι το θάνατο του το 1895.
Μεταξύ των μαθητών του συγκαταλέγονται ο Σπυρίδων Βικάτος, ο Δημήτριος Γερανιώτης, ο Νικόλαος Φέρμπος κ.α.
Παιδιά του ήταν οι Παύλος, Αιμίλιος, Όλγα, και Ελένη Προσαλέντη.

Έργο

Ο Προσαλέντης ασχολήθηκε κατά κύριο λόγο με τις προσωπογραφίες και σε μικρότερο βαθμό με την ηθογραφία. Ζωγράφισε πορτραίτα διαφόρων αγωνιστών της Ελληνικής Επανάστασης αλλά και άλλων προσωπικοτήτων συνδυάζοντας στην τεχνοτροπία του το ακαδημαϊκό ύφος με στοιχεία ρεαλισμού. Όσον αφορά τις ηθογραφίες του εκεί είναι εμφανής η επιρροή από την ιταλική σχολή.
Ελληνική Ομοσπονδία Καλαθοσφαίρισης

Ιστορία

Η «Ελληνική Ομοσπονδία Καλαθοσφαίρισης» συστάθηκε το 1970, αντικαθιστώντας την «Ελληνική Ομοσπονδία Αθλοπαιδιών» (Ε.Ο.ΑΠ.).

Λογότυπο

Το λογότυπο της ΕΟΚ έχει εξελιχθεί με την πάροδο του χρόνου.